Þetta þýðir að engar vélar félagsins eru væntanlegar frá Bandaríkjunum eða Kanada í dag , auk þess sem vélar WOW munu ekki fljúga frá landinu . Enn virðist þó vera hægt að kaupa miða á vef flugfélagsins . Í tilkynningu sem WOW sendi frá sér í nótt segir að gripið hafi verið til þessarar ráðstöfunar vegna þess að félagið sé á „ lokametrunum við að klára hlutafjáraukningu við nýjan eigendahóp í félaginu . “ Allt flug hafi því verið stöðvað þangað til að þeir samningar verða kláraðir . Ekki er hins vegar tekið fram í skeyti WOW air hvað félagið telur sig þurfa langan tíma til að klára þessar viðræður , en að frekari upplýsingar séu væntanlegar klukkan 9 . „ Félagið þakkar farþegum fyrir stuðninginn og biðst velvirðingar á þeim óþægindum sem þetta veldur , “ segir í lok tilkynningarinnar . Fréttastofu hafa borist fjölmargar ábendingar frá farþegum sem áttu flug með WOW í dag . Farþegar sem áttu bókaða heimferð frá Montreal með vélinni TF-JOY voru í morgun beðnir um að sækja farangur sinn aftur eftir að innritað sig í flugið . Þeir hafi ekki neinar upplýsingar fengið frá WOW , fyrr en að fyrrnefnd tilkynning barst frá félaginu í nótt . Í meldingu sem farþegar á leið heim frá Tenerife fengu í morgun var aflýsingin sögð vera vegna „ operational restrictions , “ sem þýða mætti sem rekstrartakmarkanir . Í meldingunni sagði að farþegunum biðist að fá miða sína endurgreidda að fullu eða fá sæti með næstu vél WOW . Hvenær sú vél fer í loftið mun væntanlega ekki liggja fyrir fyrr en klukkan 9 , þegar vænta má frekari upplýsinga frá félaginu sem fyrr segir . Ritstjóri Túrista óttast um stöðu sína innan félags sænskra ferðablaðamanna eftir að hafa verið stimplaður bloggari af flugmönnum WOW .